ภราดาเราะชีด

เราะชีด ฮัมมามี รู้จักกันดีในชื่อ ภราดาเราะชีด (; เกิด ค.ศ. 1971 ที่โมร็อกโก)Le Desk: "Le coming out des Marocains protestants" by Hicham Oulmouddane July 14, 2016 เป็นอดีตมุสลิมชาวโมร็อกโกที่เข้ารีตเป็นคริสต์ โดยมีพ่อเป็นอิหม่าม เขาเป็นนักแก้ต่างชาวคริสต์กับนักวิจารณ์อิสลาม และเป็นผู้ดำเนินรายการสดทางโทรทัศน์รายสัปดาห์ทางช่องอัลฮะยาต ทีวี ซึ่งเขาเปรียบเทียบศาสนาอิสลามกับศาสนาคริสต์

ชีวประวัติ
เราะชีดเกิดในประเทศโมร็อกโกจากครอบครัวมุสลิมอนุรักษ์นิยม และเติบโตที่ดุกกาละฮ์ พ่อของเขาเป็นอิหม่ามMinistries Network - Our Hosts: "Brother Rachid"  retrieved September 4, 2014CBN: "Former Muslim Says Obama is Wrong About Islam" by Dale Hurd February 5, 2016Christian Aid Mission: "Facing Islamic Hostility with Gentleness"  July 21, 2016 เราะชีดจำอัลกุรอานได้หนึ่งในหกเมื่ออายุ 6 ขวบ เขาศึกษาด้านเศรษฐศาสตร์และวิทยาการคอมพิวเตอร์ที่มหาวิทยาลัยฮะซันที่ 2 ที่กาซาบล็องกา ใน ค.ศ. 1990 ตอนอายุ 19 ปี เขาเปลี่ยนไปนับถือศาสนาคริสต์หลังศึกษาความแตกต่างระหว่างสองความเชื่อ โดยมีจุดประสงค์เดิมคือเพื่อปกป้องศาสนาอิสลาม เมื่อพ่อแม่พบกี่ยวกับการเปลี่ยนศาสนานี้ ทั้งสองขับเขาออกจากบ้าน และเขาต้องอาศัยอยู่กับมิชชันนารี แต่ท้ายที่สุดต้องหนีออกนอกประเทศโมร็อกโกGospel Herald: "Christian Man Once Persecuted by Muslims Risks Life to Share Gospel; Converts Thousands" by LEAH MARIE ANN KLETT July 25, 2016 หลังจากที่พบว่าชาวอาหรับกว่า 80 ล้านคนไม่เข้าใจภาษาอาหรับคลาสสิกที่ใช้เขียนคัมภีร์อัลกุรอานอย่างแท้จริง เขาจึงเริ่มแปลคัมภีร์อัลกุรอานเป็นภาษาอาหรับท้องถิ่น โดยเชื่อว่าหากชาวมุสลิมเข้าใจถ้อยคำในคัมภีร์อัลกุรอานมากขึ้น พวกเขาก็จะละทิ้งศาสนาอิสลาม

ใน ค.ศ. 2005 เขาเริ่มจัดรายการโทรทัศน์ของตัวเองทางช่องอัลฮะยาต ทีวี โดยเปรียบเทียบคุณธรรมของศาสนาคริสต์กับศาสนาอิสลาม ซึ่งรวมถึงรายการ Lifting the Veil ที่บันทึกเทปไว้ 55 ตอน และรายการ Daring Questions ที่ออกอากาศสด 555 ตอน โดยรายการสิ้นสุดลงใน ค.ศ. 2018 หลังออกอากาศมา 12 ปี ซึ่งเปิดโอกาสให้ชาวมุสลิมโทรเข้ามาถามคำถามเกี่ยวกับศาสนาคริสต์ และยังมีการนำเสนอคำให้การจากอดีตชาวมุสลิมที่เปลี่ยนมานับถือศาสนาคริสต์ด้วย ช่องนี้เป็นที่ถกเถียงกันในโลกอิสลามและถูกแบนในประเทศมุสลิมหลายประเทศ ช่องนี้ก่อตั้งขึ้นในไซปรัสเมื่อ ค.ศ. 2003 โดยพันธกิจอัลฮะยาต องค์กรอีแวนเจลิคัลAl Hayat Ministries, Our Supporters , Official Website, USA, retrieved August 1, 2017 Naomi Sakr, Arab Television Today, I.B.Tauris, UK, 2007, p. 152 ใน ค.ศ. 2006 พันธมิตรอีแวนเจลิคัลรายใหม่ได้เข้าร่วมกับอัลฮะยาต ทีวี รวมถึงพันธกิจ Joyce Meyer Omar Abdel-Razak, bbc.co.uk, Conversion Wars, UK, August 9, 2010

มุมมองและความเชื่อ
ราชีดขอให้ชาวโมร็อกโกทุกคนได้รับอนุญาตให้ทำสิ่งนี้:
1. เปลี่ยนศาสนาได้; 
2. ถือครองคัมภีร์ไบเบิลฉบับแปลภาษาในภาษาอาหรับโมร็อกโกหรือภาษาอาหรับ โดยไม่ต้องกลัวที่จะถูกจับกุม;
3. ให้ชื่อคริสต์แก่เด็ก ๆ;
4. สอนเด็ก ๆ เกี่ยวกับกับศาสนาคริสต์ในโรงเรียนแทนศาสนาอิสลาม และ
5. สิทธิในการปฏิบัติศาสนาคริสต์อย่างเสรี

ในวิดีโอชื่อ “A Message to President Obama From a Former Muslim” เขาอ้างว่าการกระทำของรัฐอิสลามอิรักและลิแวนต์ (ISIS) สะท้อนถึงศาสนาอิสลาม แม้จะมีการกล่าวอ้างในทางตรงกันข้ามก็ตามWestern Journalism: "Watch: This Former Muslim Just Sent Obama A Wake Up Call On ISIS That Is An Absolute Must-See" by Tom Hinchey  September 4, 2014 และยืนยันว่าการก่อการร้ายเริ่มต้นในโรงเรียนและมัสยิด:

“มีชัยค์ชาวซาอุดีอาระเบียกี่คนที่เทศนาสั่งสอนความเกลียดชัง? มีช่องอิสลามกี่ช่องที่ปลูกฝังความคิดและสอนความรุนแรงจากคัมภีร์อัลกุรอานและหะดีษ? มีคำเทศนาในวันศุกร์กี่ครั้งที่ต่อต้านตะวันตก เสรีภาพ และประชาธิปไตย? มีโรงเรียนอิสลามกี่แห่งที่ผลิตครูและนักเรียนรุ่นต่อรุ่นที่เชื่อในญิฮาด การพลีชีพ และการต่อสู้กับผู้ที่ไม่ใช่ชาวมุสลิม? และสุดท้าย มีเว็บไซต์กี่แห่งที่ได้รับทุนจากรัฐบาล พันธมิตรของคุณ ที่มีชัยค์ออกฟัตวาต่อต้านสิทธิมนุษยชนขั้นพื้นฐาน? ถ้าคุณต้องการต่อสู้กับการก่อการร้าย จงเริ่มต้นจากตรงนั้น”

“เว้นแต่โลกมุสลิมจะจัดการกับศาสนาอิสลามและแยกศาสนาออกจากรัฐ เราจะไม่มีวันยุติวงจรนี้ได้ ... ถ้าศาสนาอิสลามไม่ใช่ปัญหา แล้วทำไมมีชาวคริสต์ในตะวันออกกลางหลายล้านคน แต่ไม่มีใครเคยระเบิดตัวเองเพื่อเป็นผู้พลีชีพเลยหรือ ทั้ง ๆ ที่พวกเขาอาศัยอยู่ภายใต้สภาพเศรษฐกิจและการเมืองที่เหมือนกันหรือแย่กว่ากันด้วยซ้ำ?”New York Times: "How ISIS Drives Muslims From Islam" by THOMAS L. FRIEDMAN December 6, 2014

เราะชีดเชื่อว่าการเกิดขึ้นของ ISIS ได้สร้างวิกฤตศรัทธาที่ไม่เคยเกิดขึ้นมาก่อนในโลกอิสลาม: "มุสลิมหลายคนกำลังพูดว่า 'ถ้า ISIS คืออิสลาม ฉันจะออกจากศาสนา' บางคนกำลังกลายเป็นผู้ไม่เชื่อในพระเจ้า...ตอนนี้มีกระแสการไม่เชื่อในพระเจ้าในโลกอาหรับอย่างมาก และหลายคนกำลังหันไปหาพระเยซูคริสต์ อิสลามไม่เคยเผชิญกับวิกฤตนี้มาก่อน"Charisma News: "With So Many Muslims Finding Christ, Could Islam Fall?" by Dale Hurd June 1, 2015 เราะชีดเชื่อว่า "การตื่นตัว" ของศาสนาคริสต์กำลังเกิดขึ้นในตะวันออกกลาง โดยมุสลิมหลายคนกลายเป็นชาวคริสต์หรือผู้ไม่เชื่อในพระเจ้าหลังจากที่พวกเขาได้รู้ว่าอิสลามเป็นเช่นใดChristian Today: "More Egyptians, Saudis becoming atheists after finding out what Islam really is, says Christian convert" by Hazel Torres 28 July 2016 และอิสลามนั้นแตกต่างจากศาสนาอื่น ๆ เพราะ "อิสลามไม่ยอมรับกฎหมายใด ๆ นอกจากกฎของอัลลอฮ์"CBN News: "Accepting Muslim Refugees: American Charity over National Safety?" by Dale Hurd January 7, 2016

ชีวิตส่วนตัว
ภรรยาของเขาก็เป็นชาวโมร็อกโกที่นับถือศาสนาคริสต์ และมีบุตรสามคน

อ้างอิง

แหล่งข้อมูลอื่น
Al Haya TV

Daring Questions Facebook Page

หมวดหมู่:นักวิจารณ์ศาสนาอิสลามชาวคริสต์
หมวดหมู่:ผู้ที่เปลี่ยนมานับถือศาสนาคริสต์จากศาสนาอิสลามนิกายซุนนี
หมวดหมู่:นักปกป้องศาสนาคริสต์
หมวดหมู่:นักวิจารณ์ลัทธิอิสลาม
หมวดหมู่:อดีตมุสลิมที่วิจารณ์ศาสนาอิสลาม
หมวดหมู่:ชาวคริสต์โมร็อกโก
หมวดหมู่:อดีตมุสลิมนิกายซุนนีโมร็อกโก
หมวดหมู่:ความรู้สึกต่อต้านศาสนาอิสลามในโมร็อกโก
หมวดหมู่:พิธีกรรายการทอล์คโชว์ทางโทรทัศน์